PTTGCเท9พันล้าน ซื้อบริษัทสหรัฐ-ยุโรป
ผู้บริหารสบช่องช่วงราคาหุ้นดิ่งดอดทยอยเก็บหุ้นราคาถูก
4 มิ.ย. 2555

ผู้บริหารสบช่องช่วงราคาหุ้นดิ่งดอดทยอยเก็บหุ้นราคาถูก
พีทีที โกลบอลเคมิคอล ลุยซื้อหุ้นสหรัฐอเมริกาและยุโรป ใช้เงิน 9,402ล้านบาท ต่อยอดธุรกิจ ผู้บริหารเก็บหุ้นถูก
นายอนนต์ สิริแสงทักษิณ ประธานเจ้าหน้าที่บริหาร บริษัทพีทีที โกลบอล เคมิคอล (PTTGC) เปิดเผยว่า เมื่อวันที่ 31 พ.ค. 2555 บริษัทได้ร่วมลงทุนสัดส่วน 50% ในบริษัท NatureWorks LLC จำนวนเงิน 150 ล้านเหรียญสหรัฐ หรือคิดเป็นเงินประมาณ 4,572 ล้านบาท เรียบร้อยแล้ว ซึ่งเป็นการลงทุนที่สอดคล้องกับกลยุทธ์ของบริษัทNatureWorks เป็นบริษัทที่ก่อตั้งขึ้นในสหรัฐ ดำเนินธุรกิจผลิตไบโอพลาสติกประเภท PLA (Poly Lactic Acid) โดยมีกำลังการผลิตประมาณ 1.4 แสนตันต่อปี โดย NatureWorks เป็นบริษัทที่สามารถผลิต PLA ได้ในเชิงพาณิชย์ ซึ่ง PLA เป็นผลิตภัณฑ์ที่สามารถย่อยสลายเองได้ตามธรรมชาติและลดการปล่อย CO2 และมีคุณสมบัติที่เทียบเท่าเม็ดพลาสติกและเส้นใยที่ทำจากอุตสาหกรรมปิโตรเคมี โดย NatureWorks มี IngeoTM เป็นเครื่องหมายการค้าของผลิตภัณฑ์ไบโอพลาสติกประเภท PLA 




 
ก่อนหน้านี้ บริษัท PTTGC International (USA) Inc. ซึ่งเป็นบริษัทที่บริษัท ปตท.เคมิคอล (PTTCH) ถือหุ้นอยู่ 100% ผ่านทางบริษัท PTT Chemical International Private Limited(ซึ่งเป็นบริษัทย่อยของ PTTCH)ได้ลงนามในสัญญาร่วมลงทุนสัดส่วน 50% ในบริษัท Nature Works LLC นั้น เมื่อวันที่ 19ต.ค. 2554 บริษัท ปตท.เคมิคอล และบริษัท ปตท.อะโรเมติกส์และการกลั่น ควบกิจการเข้าด้วยกันกลายเป็น PTTGC 
นอกจากนี้ บริษัทได้ซื้อหุ้นของบริษัท Perstorp Holding France SAS จำนวน 51% ของหุ้นทั้งหมด รวมเป็นเงิน 114.8 ล้านเหรียญยูโร หรือประมาณ 4,830 ล้านบาท จากผู้ถือหุ้นเดิมเรียบร้อยแล้ว เมื่อวันที่ 31 พ.ค. 2555 ที่ผ่านมา และเปลี่ยนชื่อเป็น VENCOREX Holding 
สำหรับ VENCOREX Holding เป็นผู้ผลิตและเป็นเจ้าของเทคโนโลยีในการผลิต Isocyanateที่มีบทบาทสำคัญในตลาดยุโรปโดยเฉพาะเคมีภัณฑ์ในกลุ่ม Toluene diisocyanate (TDI), Hexamethylene diisocyanate (HDI) และDerivatives ซึ่งเป็นวัตถุดิบหลักในการผลิตพลาสติก Polyurethane (PU) ซึ่งมีคุณสมบัติเหมาะสำหรับการผลิตโฟมและสารเคลือบในอุตสาหกรรมยานยนต์และสิ่งก่อสร้าง ซึ่งการลงทุนดังกล่าวสอดคล้องกับกลยุทธ์เพื่อก้าวสู่ธุรกิจ High Volume Specialty ที่เป็นธุรกิจปลายน้ำที่ช่วยสร้างมูลค่าเพิ่ม 
ทางด้านผู้บริหาร นายอัฒฑวุฒิ หิรัญบูรณะ ได้ซื้อหุ้น PTTGC จำนวน 1 หมื่นหุ้น โดยเป็นการทยอยซื้อทั้งหมด 5 ล็อต ล็อตละ 2,000 หุ้น ในราคาหุ้นละ 55-62 บาท รวม 5.84 แสนบาท